**NÁRODNÁ RADA SLOVENSKEJ REPUBLIKY**

**VIII. volebné obdobie**

Návrh

ZÁKON

z .......................................2023,

**ktorým sa mení a dopĺňa zákon č. 264/2022 Z. z. o mediálnych službách a o zmene a doplnení niektorých zákonov (zákon o mediálnych službách) a zákon č. 452/2021 Z. z. o elektronických komunikáciách**

Národná rada Slovenskej republiky sa uzniesla na tomto zákone:

**Čl. I**

Zákon č. 264/2022 Z. z. o mediálnych službách a o zmene a doplnení niektorých zákonov (zákon o mediálnych službách) v znení zákona č. 351/2022 Z. z. sa mení takto:

1. V § 20 sa dopĺňa odsek 9, ktorý znie:

„*(9) Vysielateľovi sa zakazuje vysielanie pornografického obsahu. Pornografický obsah je možné vysielať iba koncovému užívateľovi, ktorý najneskôr v deň odoslania žiadosti dovŕšil 18 rokov veku a ktorý o to požiada písomne, s úradne osvedčeným podpisom.“*

1. § 137 ods. 1 znie:

*„(1) Povinnosť uverejniť oznam o porušení zákona môže regulátor uložiť, ak povinná osoba vysiela alebo poskytuje programy alebo iné zložky svojej obsahovej služby v rozpore s § 20 ods. 4 písm. c), § 20 ods. 9, § 25 písm. a) alebo b), § 61, § 62 ods. 1 písm. b) alebo § 74 a je účelné a potrebné, aby sa verejnosť o tom porušení dozvedela; rozsah, formu a spôsob uverejnenia určí regulátor.“*

1. § 138 ods. 1 znie:

*„(1) Ak vysielateľ vysielaním programu závažným spôsobom porušil povinnosti podľa § 20 ods. 4 písm. c), § 20 ods. 9, § 25 písm. b), § 61 alebo § 62 ods. 1 písm. b), regulátor pozastaví vysielanie tohto programu alebo jeho časti, a to najviac na 60 dní.“*

1. § 139 ods. 1 znie:

*(1) Ak poskytovateľ audiovizuálnej mediálnej služby na požiadanie poskytnutím programu závažným spôsobom porušil povinnosti podľa § 20 ods. 9, § 61 alebo § 62 ods. 1 písm. b), regulátor pozastaví poskytovanie tohto programu.“*

1. § 140 ods. 2, písm. a) znie:

„*2) Regulátor môže uložiť pokutu aj bez predchádzajúceho upozornenia*

*a) ak bola porušená povinnosť uložená v § 20 ods. 4 písm. c), § 20 ods. 9, § 23, § 61, § 62 ods. 1 písm. b) a § 74,“*

**Čl. II**

Zákon č. 452/2021 Z. z. o elektronických komunikáciách v znení zákona č. 533/2021 Z. z. a zákona č. 351/2022 Z. z. sa mení takto:

1. V § 109 sa dopĺňa ods. 12, ktorý znie:

*„(12) Prevádzkovateľ verejne prístupnej wifi siete je povinný zabezpečiť blokovanie pornografického obsahu.“*

1. § 124 ods. 3 znie:

*„(3) Úrad uloží právnickej osobe alebo fyzickej osobe-podnikateľovi, ktorá porušila alebo nesplnila niektorú z povinností podľa osobitného predpisu21) alebo podľa § 6 ods. 2, § 10 ods. 1, 5 a 7, § 12 ods. 4 a 5, § 14 ods. 3, § 15 ods. 1 až 3 a ods. 8, § 16 ods. 1, § 20 ods. 4, § 21 ods. 4 druhej vety a ods. 6 druhej a tretej vety, § 25 ods. 5, § 26 ods. 1, 2 a 4, § 27 ods. 1 a 2, § 29 ods. 1, 2 a 4, § 31 ods. 1, § 46 ods. 6, 11 a 12, § 51 ods. 5 a 7, § 52 ods. 1, § 53 ods. 2, § 54 ods. 7, 8 a 12, § 55 ods. 1, § 57 ods. 4 a 5, § 60 ods. 4 a 5, § 77 ods. 1, § 82 ods. 1, 2 a 4, § 83 ods. 1 až 3, 8 a 9, § 84 ods. 3, 4, 6 až 9 a 12, § 85 ods. 1, 3 a 4, § 86 ods. 2, § 87 ods. 1, 8, 10 a ods. 14 posledná veta, § 88 ods. 1, 5, 7, 9, 10, 12, 13 a 16, § 89 ods. 3 a 5, § 91 ods. 1 až 4, § 92, § 93 ods. 7, § 94 ods. 2, § 98 ods. 13, § 99 ods. 1 a 2, § 102 ods. 3 a 4, § 106, § 108 ods. 3, § 109 ods. 12, § 112 ods. 2, § 113 ods. 1, 3 a 4, § 114 ods. 1, § 115, § 116 ods. 3 až 6 a ods. 8, 12, 14 a 15, § 117 ods. 18 pokutu od 200 eur do 5 % z obratu podľa odseku 6 za predchádzajúce účtovné obdobie.“*

**Čl. III**

Tento zákon nadobúda účinnosť dňom 01.09.2023